Spesielt landbrukskontora i kommunane har ei viktig oppgåve i møte med bøndene. Opplevinga av om landbrukskontora vil bøndene vel, eller om kontora meir vert oppfatta som motstandarar eller hinder for god og kreativ utføring av bondeyrket, kan faktisk vera avgjerande for mange unge sitt val, om dei vil satsa på bondeyrket eller ikkje. Eg veit at i mange kommunar fungerer dette svært godt, mens andre stader er det meir sånn «bob-bob». Spørsmålet mitt til landbruksministeren vert derfor: Har statsråden ein strategi og eit opplegg for systematisk opplæring og kompetanseutvikling, slik at landbruksbyråkratane og spesielt landbrukskontora i kommunane kan verta endå betre støttespelarar både for utøvande bønder og for unge som står framfor valet om dei skal satsa på ei framtid i landbruket eller ikkje?